b'\n_START_ARTICLE_\nArt\xc5\xabras Melianas\n_START_SECTION_\nBiografija\n_START_PARAGRAPH_\nMok\xc4\x97si Panev\xc4\x97\xc5\xbeio 3\xe2\x80\x93joje vidurin\xc4\x97je mokykloje. Nuo 1979\xc2\xa0m. gyvena Vilniuje. 1982\xc2\xa0m. baig\xc4\x97 Vilniaus prekybos technikum\xc4\x85 (dab. Vilniaus kolegij\xc4\x85). 1992\xc2\xa0m. Vilniaus universitete baig\xc4\x97 ekonomikos ir 1999\xc2\xa0m. socialinio darbo studijas. Sta\xc5\xbeavosi Lenkijoje, Airijoje, Danijoje, JAV._NEWLINE_1992\xc2\xa0m. Vilniaus gr\xc4\x85\xc5\xbet\xc5\xb3 gamyklos in\xc5\xbeinierius, 1995\xe2\x80\x932000\xc2\xa0m. Vilniaus miesto savivaldyb\xc4\x97s socialin\xc4\x97s paramos centro direktoriaus pavaduotojas, 2005\xc2\xa0m. Vilniaus miesto savivaldyb\xc4\x97s administracijos Sveikatos ir socialin\xc4\x97s apsaugos departamento direktoriaus pavaduotojas ir Socialin\xc4\x97s paramos skyriaus ved\xc4\x97jas, nuo 2006\xc2\xa0m.\xc2\xa0\xe2\x80\x93 Vilniaus apskrities vir\xc5\xa1ininko pavaduotojas. 2000\xe2\x80\x932004\xc2\xa0m. ir 2008\xe2\x80\x932012\xc2\xa0m. Seimo narys. 2012\xc2\xa0m.\xc2\xa0\xe2\x80\x93 Vidaus reikal\xc5\xb3 ministras._NEWLINE_1990\xc2\xa0m. Lietuvos liberal\xc5\xb3 s\xc4\x85jungos narys, nuo 2003\xc2\xa0m. Liberal\xc5\xb3 ir centro s\xc4\x85jungos valdybos narys, nuo 2009\xc2\xa0\xe2\x80\x93 Pirmininko pavaduotojas. 2013\xe2\x80\x932014\xc2\xa0\xe2\x80\x93 Pirmininkas._NEWLINE_1997\xe2\x80\x932000\xc2\xa0m. Vilniaus miesto savivaldyb\xc4\x97s tarybos narys, Socialini\xc5\xb3 reikal\xc5\xb3 komiteto pirmininkas. Prisid\xc4\x97jo steigiant socialini\xc5\xb3 paslaug\xc5\xb3 \xc4\xafstaigas: Motinos ir vaiko pension\xc4\x85, Nakvyn\xc4\x97s namus, pension\xc4\x85 seneliams, u\xc5\xbeimtumo centrus sutrikusio intelekto vaikams. 2000\xc2\xa0m. Vilniaus miesto savivaldyb\xc4\x97s tarybos narys. 2000\xe2\x80\x932004\xc2\xa0m. ir 2008\xe2\x80\x932012\xc2\xa0m. Seimo narys, Socialini\xc5\xb3 reikal\xc5\xb3 ir darbo komiteto narys. Reng\xc4\x97 Darbo kodeks\xc4\x85, Pensij\xc5\xb3 reformos \xc4\xafstatym\xc5\xb3 paket\xc4\x85, Garantinio fondo ir kt. \xc4\xafstatymus, prisid\xc4\x97jo prie teikimo ratifikuoti Europos Socialin\xc4\x99 Chartij\xc4\x85. Dirbo Lietuvos-Lenkijos ir Lietuvos-Ukrainos parlament\xc5\xb3 asambl\xc4\x97jose. Palaik\xc4\x97 glaud\xc5\xbeius tarpvalstybinius santykius socialin\xc4\x97s apsaugos ir ekonomikos srityse, buvo viz\xc5\xb3 panaikinimo su Ukraina iniciatorius._NEWLINE_2000\xc2\xa0m. Lietuvos Raudonojo Kry\xc5\xbeiaus draugijos valdybos narys, 2004\xc2\xa0m. Lietuvos socialini\xc5\xb3 darbuotoj\xc5\xb3 asociacijos viceprezidentas. Vilniaus labdaros fondo \xe2\x80\x9eVaikai ir pasaulis\xe2\x80\x9c vadovas. 1996\xc2\xa0m. Naujininkuose \xc4\xafk\xc5\xabr\xc4\x97 vaik\xc5\xb3 ir paaugli\xc5\xb3 laisvalaikio klub\xc4\x85 \xe2\x80\x9eDebes\xc4\x97lis\xe2\x80\x9c. Vilniaus Sostin\xc4\x97s Lions klubo narys, 2013\xe2\x80\x932014\xc2\xa0m. klubo Prezidentas, nuo 2015\xc2\xa0m. Lietuvos Lions gubernijos valdybos narys._NEWLINE_Jo iniciatyva 2001\xc2\xa0m. \xc4\xafsteigta visuomenin\xc4\x97 organizacija \xe2\x80\x9eNaujinink\xc5\xb3 bendruomen\xc4\x97\xe2\x80\x9c, kurios nariai siekia suburti Naujininkuose gyvenan\xc4\x8dius ir dirban\xc4\x8dius asmenis bendruomen\xc4\x97s problemoms spr\xc4\x99sti ir atstovauti bendruomen\xc4\x97s interesams, pl\xc4\x97toti vaik\xc5\xb3 ir jaunimo, pagyvenusi\xc5\xb3 \xc5\xbemoni\xc5\xb3 u\xc5\xbeimtumo ir tobul\xc4\x97jimo galimybes, organizuoti bendruomen\xc4\x97s renginius. Nuo 2014\xc2\xa0m.\xc2\xa0\xe2\x80\x93 Naujinink\xc5\xb3 bendruomen\xc4\x97s valdybos pirmininkas; 2008\xc2\xa0m. inicijavo Dvar\xc4\x8dioni\xc5\xb3 bendruomen\xc4\x97s steigim\xc4\x85, yra \xe2\x80\x9eDvar\xc4\x8dioni\xc5\xa1ki\xc5\xb3 asociacijos\xe2\x80\x9c valdybos narys._NEWLINE_Remiantis 2012\xc2\xa0m. baland\xc5\xbeio 12 d. pasira\xc5\xa1ytu LR Prezident\xc4\x97s dekretu Nr. 1K-1030, nuo 2012\xc2\xa0m. baland\xc5\xbeio 16 d. A. Melianas buvo paskirtas \xc4\xaf Vidaus reikal\xc5\xb3 ministro pareigas._NEWLINE_Pom\xc4\x97giai\xc2\xa0\xe2\x80\x93 groti gitara, muzika, bendravimas, kelion\xc4\x97s._NEWLINE_\xc5\xbdmona\xc2\xa0\xe2\x80\x93 Lina, vaikai\xc2\xa0\xe2\x80\x93 Armantas, Evaldas, Titas.'